b'\n_START_ARTICLE_\nJumanji\n_START_SECTION_\nHandling\n_START_PARAGRAPH_\nI starten af filmen befinder vi os i 1969. Lille 12-\xc3\xa5rige Alan Parrish har rige for\xc3\xa6ldre, og mere skal der ikke til for at v\xc3\xa6re et stort mobbeoffer for skolens b\xc3\xb8lle Billy Jessup og hans venner. Alan er nemlig ven med chefb\xc3\xb8llens k\xc3\xa6reste, Sarah Whittle og dette kan b\xc3\xb8llen ikke godtage. En dag f\xc3\xa5r han bank af den "h\xc3\xa5rde" b\xc3\xb8lle og hans sl\xc3\xa6ng, men en mystisk trommelyd f\xc3\xa5r hurtigt Alan til at glemme h\xc3\xa6ndelsen, og tiltr\xc3\xa6kker ham mod en bygningsplads. Her finder han et mystisk br\xc3\xa6tspil nedgravet i mudderet. Spillet hedder Jumanji, og Alan tager det med sig hjem. For\xc3\xa6ldrene skal til m\xc3\xb8de, s\xc3\xa5 han er alene i huset. Spillet tiltr\xc3\xa6kker ham, men f\xc3\xb8r han f\xc3\xa5r t\xc3\xa6nkt mere st\xc3\xa5r Sarah p\xc3\xa5 trappen. F\xc3\xb8rst vil Alan ikke invitere hende ind. Men s\xc3\xa5 starter trommerne fra Jumanji, og de bliver begge trukket mod spillet. De s\xc3\xa6tter sig ned og kaster terningene. En lille brik bev\xc3\xa6ger sig p\xc3\xa5 egen h\xc3\xa5nd, skrift kommer flydende frem i en cirkel p\xc3\xa5 brettet.; \xe2\x80\x9dIn the jungle you must wait , til the dice read five or eight.\xe2\x80\x9d Alan forsvinder ind i spillet._NEWLINE_26 \xc3\xa5r senere flytter de for\xc3\xa6ldrel\xc3\xb8se b\xc3\xb8rn Peter (Bradley Pierce) og Judy (Kirsten Dunst) ind i det samme hus sammen med sin tante Nora (Bebe Neuwirth, Lilith fra \xe2\x80\x9dCheers\xe2\x80\x9d). For\xc3\xa6ldrene d\xc3\xb8de i en trafikulykke for kun to \xc3\xa5r siden, og h\xc3\xa6ndelserne har sat spor. Judy er en notorisk l\xc3\xb8gner, mens Peter ikke snakker til andre end sin s\xc3\xb8ster. Men snart skal de f\xc3\xa5 helt andre ting at t\xc3\xa6nke p\xc3\xa5. B\xc3\xb8rnene h\xc3\xb8rer de samme trommer i huset. Og en skadedyrsudrydder dukker op for at fort\xc3\xa6lle om lille Alan, der forsvandt for mange \xc3\xa5r siden. Det siges at hans far dr\xc3\xa6bte ham og gemte liget i huset. En dag da tanten g\xc3\xa5r ud, tager nysgerrigeheden overh\xc3\xa5nd i ledningen efter trommene. B\xc3\xb8rnene finder Jumanji, og og starter spillet. Der g\xc3\xa5r ikke l\xc3\xa6nge f\xc3\xb8r b\xc3\xa5de hus og by er invaderet af insekter, aber, en l\xc3\xb8ve, krokodiller, elefanter, slyngplanter, en snobbet junglej\xc3\xa6ger osv. samt Alan, som nu er blevet voksen.\n_START_SECTION_\nTv-serie\n_START_PARAGRAPH_\nFilmen blev \xc3\xa5ret efter efterfulgt af en animeret tv-serie. Tv-serien (som har samme navn som filmen) k\xc3\xb8rte p\xc3\xa5 amerikansk TV fra 1996 til 1998. I Danmark blev tv-serien vist p\xc3\xa5 DR1 og senere p\xc3\xa5 DR Ramasjang i 2009._NEWLINE_Tv-serien handler om en anderledes version af hvordan Judy og Peter fandt spillet, og om hvordan de m\xc3\xb8dte Alan.'